AfriForum gaan ‘Fear F#kk#ol Fikile’ aankla | Netwerk24
Deur Meghan Lawrence 06 Augustus 2019 08:45
Die burgerregteorganisasie AfriForum gaan Dinsdag strafregtelike klagte teen Fikile Mbalula, minister van vervoer, indien.
Fikile Mbalula Foto: Argief
Monique Taute, hoof van AfriForum se teenkorrupsie-eenheid, sê hulle gaan die klagte om 11:00 by die Brooklyn-polisiestasie in Pretoria indien.
“Ons gaan strafregterlike klagte van geldwassery en korrupsie teen Fikile Mbalula, voormalige minister van sport, indien,” het Taute gesê.
Dié klagte volg nadat Sedgars Sport, ’n sportprodukteverskaffer, na bewering in 2017 tussen R300 000 en R680 000 vir die Mbalula-gesin se reis na Dubai opgedok het.
“AfriForum het die Openbare Beskermer (OB) in 2018 gevra om dié reis te ondersoek. Die OB se bevinding het aangedui dat Mbulula die Grondwet en ander wetgewing met hierdie reis oortree het. Die nasionale vervolgingsgesag het egter nog geen stappe teen Mbalula gedoen nie,” sê Taute.
Meer oor: Hof | Brooklyn | Pretoria | Fikile Mabula | Afriforum
Mbalula wil hof toe oor OB se ‘ongegronde’ uitsprake
Wie betaal vir Fiks se Rus-rits?